text: [{"text_idx": "#000004", "text": "Virtual Tour at the Basilica"}, {"text_idx": "#000007", "text": "Luyo sa tam-is nga pahiyom, himsog nga panglawas, ug kalmang hunahuna ni Special Weapons and Tactics (SWAT) Cebu City Team Member Almer Fabroa, siya naghambin sa kahaw-ang sa pagpanaw sa usa sa iwag sa iyang dalan\u2014sa iyang minahal nga asawang si Josie, nga mitaliwan tungod sa Stage 4 Endometrial Cancer niadtong Septembre 12, 2022."}, {"text_idx": "#000008", "text": "\u201cAng pagkawa sa akong pares, ako naman lang ng isalig Niya... Hinuon naa man ta\u2019y kaguol kay nawad-an man tag kauban sa kinabuhi pero og isalig nalang nimo didto Niya nga sa pagpauli niya, magmalipayon siya didto uban sa Ginoo,\u201d sigon niya."}, {"text_idx": "#000009", "text": "Upat na ka bulan ang milabay sukad nahimo si Almer nga \u201cinatay\u201d \u2013 inahan ug tatay \u2013 sa iyang 13 anyos nga anak nga si Ellah Maxinne. Sa wala pa mabugto ang ginhawa sa iyang \u201chighschool sweatheart,\u201d gibilin diha kaniya ang usa ka rosaryohan. Human, iya kining gihatag sa anak isip handumanan sa iyang inahan ug pahinumdom nga sila mag-makanunayon sa pag-ampo labi na sa mga patay na nga mga mahal sa kinabuhi."}, {"text_idx": "#000010", "text": "Sa pag-anam-anam og rekober ni Almer ug iyang anak sa panghitabo, siya hugot nga mituo nga ang pinakadako nga gasa kay ang pag-giya ni Sn\u0303r. Sto. Nin\u0303o."}, {"text_idx": "#000012", "text": "Bisan pa man sa kasakit nga naagian, nagpabiling mapasalamaton si Almer sa grasya sa kinabuhi ug panag-higalaay. Iyang gipahimug-atan nga dili dapat lawas lamang ang himsog kun dili ang kalag usab pinaagi sa makanunayong pag-ampo, pag-simba, ug pag-pangayo og kapasayloan sa mga sala. Wala man gihatag ang milagrong kaayohan nga ilang gipangayo, nagpabilin gihapon si Almer sa pagkinabuhi sa tim-os nga pagtuo sa Batang Hesus."}, {"text_idx": "#000014", "text": "Tanang problema masulbad, tanang kasakit mapapas, tanang luha mahurot og agas, tanang sakripisyo masuklian\u2014kay sa pagmahal ni Sn\u0303r. Sto. Nin\u0303o, posible ang tanan. /Lorille Antoinette C. Mata, BMSN Media Centre volunteer"}, {"text_idx": "#000036", "text": "Decree of Proclamations as Basilica Minore"}]